OpenLLM-France/wikimedia huggingface dataset:
# Steven Rooks

Steven Rooks (Oterleek, Herbehereak, 1960ko abuztuak 7) herbeheretar txirrindulari bat izan zen, profesionala 1982 eta 1995 artean, denbora horretan 37 garaipen lortuz.
Eskalatzaile eta egun bakarreko lasterketako txirrindulari ona, bere urterik hoberena 1988 izan zuen, non Tourrean 2. amaitu zuen, mendiko sailkapena eta bat ere irabazteaz gain.
1999 amaieran Reporter' izeneko herbeheretar kirol saioan, Maarten Ducrot eta Peter Winnenekin batera bere karrera osoan zehar dopatu egin zela onartu zuen. Rooksek bere karreran zehar testosterona eta anfetaminak erabili zituela aitortu zuen.

## Palmaresa

1983
* Lieja-Bastogne-Lieja
1985
* Dauphiné Libéréko etapa 1
* Kataluniako Voltako etapa 1
* Norvegiako Tourreko etapa 1
1986
* Amstel Gold Race
* Luxenburgoko Tourra
* Andaluziako Itzulia eta etapa 1
* Valoniako Sari Nagusia
* 9. Frantziako Tourrean
1987
* Suitzako Itzuliko etapa 1
* 2. Het Volken
* 2. Amstel Gold Racen
* 2. Britainia Handiko Itzulian
* 6. Flandriako Tourrean
* 6. Munduko errepideko txapelketan
1988
* Züricheko txapelketa
* Acht van Chaam
* 2. Frantziako Tourrean, Mendiko sailkapena , Sailkapen konbinatua eta etapa 1
1989
* Vaucluseko Tourra
* 7. Frantziako Tourrean, Sailkapen konbinatua eta etapa 1.
* Kataluniako Voltako etapa 1
* 2. La Flèche Wallonnen
* 3. Settimana Coppi e Bartalin
* 4. Munduko errepideko txapelketan
* 6. Lieja-Bastogne-Liejan
1990
* 2. Herbehereetako errepide txirrindularitzako txapelketan
1991
* Herbehereetako errepide txirrindularitzako txapelketa
* 2. Munduko errepideko txapelketan
* 2. Ameriketako Sari Nagusian
* 9. Espainiako Vueltan
1992
* Galiziako Itzuliko etapa 1
* 2. Lieja-Bastogne-Liejan
* 5. Munduko errepideko txapelketan
* 7. Wincanton Classicean
* 8. La Flèche Wallonnen
* 10. Espainiako Vueltan
* 10. Euskal Herriko Itzulian
1993
* 2. Herbehereetako errepide txirrindularitzako txapelketan
1994
* Herbehereetako errepide txirrindularitzako txapelketa
* 6. Amstel Gold Racen
1995
* 8. Amstel Gold Racen
* 10. La Flèche Wallonnen

## Sailkapen orokorra Itzuli Handietan

| Itzuli Handia | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 |
| Italiako Giroa | — | — | — | — | — | — | — | 75. | — | — | — | — |
| Frantziako Tourra | UT | — | 25. | 9. | UT | 2 | 7. | 33. | 26. | 17. | KON | UT |
| Espainiako Vuelta | — | — | — | — | — | — | — | — | 9. | 10. | — | — |
| Munduko Txapelketa | UT | UT | — | 57. | 6. | 70. | 4. | UT | 2. | 5. | 46. | UT |
Legenda :
| — | Ez zuen parte hartu |
| DSK | Deskalifikatua |
| KON | Kontroletik kanpo |
| UT | Utzi |

## Taldeak

* Ti-Raleigh-Creda (1982)
* SEM-Mavic-France-Loire (1983)
* Panasonic-Raleigh (1984-1985)
* PDM (1986-1989)
* Panasonic-Sportlife (1990)
* Buckler (1991-1992)
* Festina-Lotus (1993)
* TVM (1994-1995)

## Kanpo estekak

* Steven Rooks - ProCyclingStats
* Datuak: Q543530
* Multimedia: Steven Rooks / Q543530
# Buchwaldoboletus hemichrysus

Buchwaldoboletus hemichrysus Boletaceae familiako onddo espezie bat da. Gutxi erabiltzen da sukaldean. Ahuntzak erakartzen ditu (ur asko baitute)
Sinonimoak: Versipellis sulfurea, Xerocomus sulfureus, Suillus sulfureus, Suillus hemichrysus, Ceriomyces hemichrysus, Ixocomus sulphurous, Phlebopus sulphureus, Phlebopus hemichrysus, Gyrodon sulphureus, Pulveroboletus hemichrysus, Buchwaldoboletus sulphureus.

## Deskribapena

Kapela: Ganbila, 3 eta 9 cm bitarteko diametrokoa. Kolorea horitik okre-horixkara joan daiteke. Azala belus leun batekin eta ertza barrurantz duela.
Tutuak: Oso laburrak, dekurrente samarrak, hori-okre antzeko kolorekoak.
Tutu dekurrenteak: Hanka ukitzeaz gain, beherantz jarraitzen duten tutuak.
Poroak: Hasieran oso txikiak, gero zabalagoak, pixka bat urdinxkak marruskadurarekin.
Hanka: Kapelaren antzeko kolorekoa, zertxobait sabelduna eta oinarrian sustrai antzeko batekin.
Haragia: Horixka, zertxobait urdinxka tutuen gainean; garratz samarra.

## Jangarritasuna

Ez du sukaldaritzarako interesik.

### Nahasketa arriskua

Sphaerocephalus forma, handiagoa da, 20 cm-ra irits daiteke eta soropildua hazten da. Pulveroboletus lignicola delakoa txikiagoa da, oina oso motza du eta kapelaren azala erraz pitzatzen da. Gaur egun, zenbait autorek bi espezieak Pulveroboletus lignicola izenarekin identifikatzen dituzte, forma ekologikoak kontuan hartuta.

## Sasoia eta lekua

Udazkenean. Koniferoen enborretan, motzondoetan edo zerrautsetan. Oso urria.

### Banaketa eremua

Batez ere Europa. Ipar Amerika, Argentina, Zeelanda Berria, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 78 or. ISBN 84-404-0530-8..
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 150 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 44 or. ISBN 84-282-0865-4..
* ↑ Buchwaldoboletus hemichrysus: GBIF—the Global Biodiversity Information Facility.

## Kanpo estekak

* Datuak: Q10437207
* Multimedia: Buchwaldoboletus hemichrysus / Q10437207
# Buchwaldoboletus lignicola

Buchwaldoboletus lignicola Boletaceae familiako onddo espezie bat da. Sukaldaritzako baliorik gabea. Jangarritasuna ez da ziurtasunez ezagutzen. Galzorian dagoen espeziea da.
Sinonimoak: Boletus sulphureus f. sylvestris, Xerocomus lignicola, Gyrodon lignicola, Phlebopus lignicola, Pulveroboletus lignicola.

## Deskribapena

Kapela: 4 eta 12 cm bitarteko diametrokoa, hemisferikotik lau-ganbilera, ertz inkurbatua (gaztetan) eta izurtua. Azal bereizgarria, marroi-herdoil koloretik hori-marroira doana, belusatu fin batekin gaztetan, gero pitzatu daiteke.
Tutuak: Laburrak (0,3 eta 1,2 cm bitarteko luzerakoak), dekurrenteak.
Tutu dekurrenteak: Hanka ukitzeaz gain, beherantz jarraitzen duten orriak.
Poroak: Txikiak, angelutsuak, hori-okre kolorekoak (zahartzean hori-arre kolorekoak)
Hanka: 4 cm luze, mardula, kapelaren kolorekoa, batzuetan oinarrian meheagoa eta mizelio horiarekin
Haragia: Lodia, gogorra, trinkoa, hori-irasagar kolorekoa ebakitzean, igurztean edo zahartzean berde-urdin kolorea hartzen joaten da poliki-poliki. Espora jalkina hori-oliba kolorekoa.
Etimologia: Lignikola epitetoak, zurean bizi dela, esan nahi du.

## Jangarritasuna

Jangarritasuna aztertzen ari dira oraindik.

### Nahasketa arriskua

Pulveroboletus hemichrysus delakoarekin nahas daiteke, honek neurri txikiagoak ditu (3-9), hanka luzeago eta azala ez da erraz pitzatzen.

## Sasoia eta lekua

Udazkenean. Galzorian dagoen espeziea. Phaeolus schweinitzii onddoa parasitatzen du, eta, aldi berean, honek pinuen eta alertzeen zura parasitatzen du, baita hostogalkor bakanak ere (gerezi basatia).

### Banaketa eremua

Europa, Kanada, Ameriketako Estatu Batuak.

## Espeziearen egoera

Aranzadi Elkartearen arabera, Buchwaldoboletus lignicola desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Buchwaldoboletus lignicola: GBIF—the Global Biodiversity Information Facility.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10682293
* Multimedia: Buchwaldoboletus lignicola / Q10682293
* Espezieak: Buchwaldoboletus lignicola
# Builliard sare

Builliard sare, sareki edo sare zola gorria (Cortinarius bulliardii) Cortinariaceae familiako onddo espezie bat da. Ez da jangarria, toxikoa den susmoa dago.
Sinonimoak: Agaricus araneosus var. cinnabarinus, Inoloma bulliardii, Dermocybe bulliardii, Gomphos bulliardii.

## Deskribapena

Kapela: 3 eta 7 cm bitarteko diametrokoa, hasieran ganbila titi puntazorrotzarekin, gero kapela eta titia zabaldu egiten dira. Marroi-gorrixka kolorekoa da, higrofanoa denez, hezetasunarekin ilundu egiten da eta lehortearekin argitu, ertzak beti argiago mantenduz.
Orriak: Eskotatu-itsatsiak, zabalak, biolazeo kolorekoak edo gorrixkak hasieran, eta, ondoren, marroi gorrixkak edo kanela kolorekoaK, ertz zurbilagoarekin.
Orri eskotatuak: Oinera Iritsi baino lehentxeago eskote txiki bat duten orriak.
Hanka: Zilindrikoa, oinarri lodiagoarekin, kolore gorri-laranjatua edo bermiloia behealdean eta zurixka goialdean. Batzuetan, oinaren kolore gorri bereizgarria galdu egiten du.
Haragia: Itxia, zurixka lila kolorekoa edo zurixka arrosa, oro har, eta gorria erraboilean. Ez du ez usain eta ez zapore nabarmenik.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Bulliardi epitetoa, Pierre Bulliardi mikologo frantsesaren omenez da.

## Jangarritasuna

Ez da jangarria.

### Nahasketa arriskua

Ezaugarri morfologikoengatik nahastezina den espeziea.

## Sasoia eta lekua

Uda bukaeran eta udazkenean, hostozabalen baso hezeetan. Batez ere, pagadi eta artadietan.

### Banaketa eremua

Kanada, Ameriketako Estatu Batuak, Costa Rica, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 233 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 374 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 191 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 472 or. ISBN 84-87997-86-4..
* ↑ Cortinarius bulliardii: GBIF—the Global Biodiversity Information Facility.

## Kanpo estekak

* Datuak: Q2998107
* Multimedia: Cortinarius bulliardii / Q2998107
* Espezieak: Cortinarius bulliardii
# José Pascual Santamaría

José Pascual Santamaría, Popeye ezizenez ezaguna (Madril, 1916 - Stalingrado, SESB, 1942ko abuztuaren 27a) pilotu eta militar espainiarra izan zen. Espainiako Gerra Zibilean, Bigarren Errepublikaren defentsan borrokatu zuen, Espainiako Errepublikako Aireko Indarren barruan. Bigarren Mundu Gerran Sobietar Aireko Armadako kide ere izan zen.

## Erreferentziak

* ↑ Güell, Manel. (2010-01-01). «Manuel Orozco Rovira (1915-1994), as de la aviación republicana» A Carn ISSN 2013-1348..

## Kanpo estekak

* Datuak: Q4407888
* Multimedia: José Pascual Santamaría / Q4407888
# Manuel Alberdi Gonzalez

Manuel Alberdi Gonzalez (Madril, 1905 - 1986ko otsailaren 1a) SESBera erbesteratutako langile, militar errepublikano eta esatari espainiarra izan zen.

## Biografia

Madrilen jaio zen 1905ean. Espainiako Alderdi Komunistan (PCE) afiliatu zen 1936an. Gerra Zibila piztu ondoren, herri miliziekin bat egin zuen. Aurrerago, Errepublikako Herri Armadan sartu zen, eta han hirugarren dibisioko Estatu Nagusiko buru izatera iritsiko zen, Manuel Tagüeña milizien maiorraren aginduetara. Gerra amaieran Sobietar Batasunean erbesteratu zen ideologia komunistako beste militar espainiar batzuekin batera.
1970eko abuztuan itzuli zen Espainiara, eta 1986ko otsailaren 1ean hil zen, Madrilen.

## Erreferentziak

* ↑ Encinas Moral 2008, 163 orr. .
* ↑ Galán 1988, 108 orr. .

## Bibliografia

* Encinas Moral, Ángel Luis (2008). Fuentes históricas para el estudio de la emigración española a la U.R.S.S. (1936-2007). Madrid: Exterior XXI.
* Engel, Carlos (1999). Historia de las Brigadas Mixtas del Ejército Popular de la República. Madrid, Almena. 84-922644-7-0.
* Fernández, Alberto (1972). Emigración republicana española (1939-1945). Zero.
* Galán, Luis (1988). Después de todo: recuerdos de un periodista de la Pirenaica. Anthropos Editorial. ISBN 8476580800.
* Pons Prades, Eduardo (1975). Republicanos españoles en la 2.ª Guerra Mundial. Barcelona: Editorial Planeta.

## Kanpo estekak

* Datuak: Q61999139
# Maria Pardina

Maria Pardina Ramos (Marusia edo gure Marusia bezala ere ezaguna) (Madril, 1923 - Leningrado, 1942) espainiar gazte bat izan zen, Espainiako gerra zibilean eta Leningraden defentsan parte hartu zuena.

## Bizitza

Madrilgo frontean egon zen Gerra Zibilean erizain gisa, Sobietar Batasunera ebakuatu zuten bere anaia Marianorekin batera eta Odessako haur-kolonian sartu zen. 1940an Espainiako Gazteriaren Etxera iritsi zen, Leningradera.
Bigarren Mundu Gerra hasi zenean, 1941eko ekainean, boluntario izan zen Leningrado tropa alemaniarren aurrean defendatzeko. Nahiz eta militar sobietarrek borrokalari gisa parte hartu ez uztea, atzeguardian zaurituak artatzeko, Armada Gorriaren laguntzaile gisa lan egin zuen.
Leningrádskaya Pravda egunkariak, setiatutako hirian argitaratzen zenak, omenaldia egin zion bere adore eta heroismoagatik; sobietar agintari militarrek, hiriko agintariek proposatuta, Bandera Gorriaren Ordenarekin kondekoratu zuten. Moskun egun batzuetako atsedenaren ondoren, Leningradera itzuli zen. Bolondresen unitateek Alemaniako gudu-orgen aurrean egindako ekintzetako batean, Maria borrokan hil zen.
Sobietar herritartasuna lortu zuen hil ostean, eta Bandera Gorriaren Ordenaren bigarren medaila jaso zuen ere.

## Bibligrafia

* Eduardo Pons Prades: Espainiako errepublikanoak Bigarren Mundu Gerran. Arg. Liburuen esfera, 2003. ISBN 84-9734-109-0, PP. 633-636

## Kanpo estekak

* Datuak: Q6004411
# Xamar

Juan Carlos Etxegoien Juanarena Xamar (Garralda-Xamarrena etxekoa, 1956ko azaroaren 27a) irakasle eta idazle nafarra da.

## Biografia

Xamar goitizena Xamarrena baserritik datorkio, hantxe jaio eta hazi baitzen. Frankismoaren garaian sortua, gaztelania izan zuen ama hizkuntza eta 20 urte zituela hasi zen euskara ikasten.
Magisteritza ikasi zuen eta irakasle lanetan aritu da batez ere.

## Ibilbide literarioa

Erreferentziazko hainbat liburu idatzi ditu eta irudiz hornitu euskararen historiaz. Orhipean: Gure herria ezagutzen, Pamiela, (1992) lanik ezagunena du, gaztelaniara, frantsesera, ingelesera eta katalanera itzuli baita. Liburu horrek modu didaktikoan erakusten ditu Euskal Herriko historiaren, geografiaren, ohituren, kirolen eta, oro har, kultura tradizionalaren hainbat alderdi. Beste lan batzuk ere baditu: 1898, Garralda (Pablo Mandazen Fundazioa, 1998) eta Orekan. Herri eta hizkuntzen ekologiaz (Pamiela, 2001): azken hori gizakiaren eta hizkuntzaren arteko harremanei buruzkoa da. Soziolinguistikari buruzko ikerketa berriak eta, bereziki, Jose Maria Sánchez Carrión Txepetxen teoria ekolinguistikoak zabaltzeko bide gisa ulertu zuen lana egileak. Bilboko Zenbat Gara euskara elkarteak bere egin ditu eta eztabaida sortu dute.
Hizkuntza eta hizkuntzaren inguruko gaiez arduratuta, han-hemen ikastaroak egin ditu, hizkuntza herriaren bizitzaren muina dela ardatz harturik. Gaur egun, Euskokultur fundazioaren patronatuko kide da, besteak beste.

## Sariak

2019an, Saiakera arloko Euskadi Saria irabazi zuen, Etxera bidean liburuagatik.

## Bibliografia

* Orhipean: Gure herria ezagutzen (Pamiela, 1992).
* 1898, Garralda (Pablo Mandazen Fundazioa, 1998).
* Orekan: Herri eta Hizkuntzen ekologiaz (Pamiela, 2001).
* Euskara jendea: Gure hizkuntzaren historia, gure historiaren hizkuntza (Pamiela, 2006).
* Euskara Jendea: Gure hizkuntzaren historia, gure historiaren hizkuntza dokumentalak: 6 DVD. (Ibaizabal-Mendebalde Kultur Elkartea – Zenbat Gara elkartea, 2013).
* Etxea. Ondarea, Historia, Mintzoa (Pamiela - Erroa, 2016).
* Etxera bidean (Pamiela, 2018).
* Biziaroak. Herri kultura (Pamiela, 2023).

## Erreferentziak

* 1 2 3 4 «Etxegoien Juanarena, Juan Carlos - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-05-17).
* ↑ «'Euskarak ez du sufritzen, euskaraz bizi nahi dugunok sufritzen dugu'» Argia (Noiz kontsultatua: 2020-05-17).
* ↑ «Nor Gara — Euskokultur Fundazioa» www.euskokultur.eus (Noiz kontsultatua: 2020-05-17).
* ↑ Astiz, Iñigo. «Juan Carlos Etxegoien 'Xamar' eta Isabel Etxeberria dira saiakerako eta itzulpengintzako Euskadi saridunak» Berria (Noiz kontsultatua: 2019-10-18).
* ↑ «Xamarren 'Etxera bidean' liburuaren aurkezpena» Argia (Noiz kontsultatua: 2019-02-27).

## Kanpo estekak

* Pamiela argitaletxearen webgunea
* Xamarri elkarrizketa elgoibarren.net webgunean
* Elkarrizketa Argian
* Datuak: Q12269059
* Multimedia: Xamar / Q12269059
# Jon Plazaola

Jon Plazaola Larrañaga (Urretxu, Gipuzkoa, 1982ko martxoaren 28a) aktorea, komediantea, eta zinema nahiz antzerki gidoilari eta zuzendaria da. Arte Ederretan lizentziatuta, Gidoigintzako ikasketak egin zituen Madrilen. Euskal Telebistan lan egin du, eta film laburrak (SQUASH, aipagarriena) eta antzezlanak (Que nadie se mueva) egin ditu.

## Lanak
### Aktorea

* 2002 - Hoy te he matado otra vez
* 2010 - Juegos reunidos (film laburra)
* 2011-2012 - Finlandia (telesaioa)
* 2012 - Vaya semanita (telesaioa)
* 2012 - Goenkale (telesaila: atal bat)
* 2014 - La señora Jesusmari (film laburra)
* 2014 - GI-631 (antzezlana)
* 2014 - Que nadie se mueva (antzezlana)
* 2015-2019 - Allí abajo (telesaila)
* 2016- Villaviciosa de al lado
* 2020-2021 - Barre Librea
* 2023 - Itxaso

### Aurkezlea

* 2004 - Europa Euskaraz
* 2004-2005 - Pika Pika
* 2014-2015 - Kontrako eztarria
* 2016 - ¿Y tú qué sabes?
* 2020-2021 - Barre Librea

### Gidoilaria

* 2004 - Wazemank
* 2006 - Betizu
* 2007 - Ni hao China
* 2011-2012 - Finlandia

### Zuzendaria

* 2012 - Kontuz, Atsuak!
* 2014 - GI-631
* 2014-2015 - Kontrako Eztarria

## Kanpo estekak

* Datuak: Q16517825
* Multimedia: Jon Plazaola / Q16517825
# Liberiako Lehen Gerra Zibila

Liberiako Lehen Gerra Zibila 1989tik 1996ra bitartean Liberian jazotako gerrate bat izan zen. Matxinatu ziren hainbat talde armatuk Samuel Kanyon Doeren diktadura eraisteko helburua zuten, aipatutako urteetan zehar egon zen botere gabeziaren ondorioz, milaka pertsona kaltetu ziren eta arlo ekonomiko zein sozialean galera ikaragarriak ekarri zituen gatazkak. Aipatzekoa da, gerrate honek inguruko estatuetan ere eragin zuela, Sierra Leonako FRU taldeari NPFLk eskaini zion laguntzaren erruz, gehienbat.

## Oharrak

* ↑ Ingelesez eta ofizialki: Armed Forces of Liberia
* ↑ Euskaraz$_{(onespenikgabekoitzulpena)}$: Demokraziarako Liberiako Askapen Mugimendu Batua. Ingelesez eta ofizialki: United Liberation Movement of Liberia for Democracy
* ↑ Euskaraz: Afrika Mendebaldeko Estatuen Ekonomia Erkidegoa. Ingelesez: Economic Community of West African States.
* ↑ Euskaraz$_{(onespenikgabekoitzulpena)}$: Nazio Batuen Behaketa Misioa Liberian. Ingelesez eta ofizialki: United Nations Observer Mission in Liberia
* ↑ Euskaraz$_{(onespenikgabekoitzulpena)}$: Liberiako Fronte Aberkoi Nazionala. Ingelesez: National Patriotic Front of Liberia
* ↑ Euskaraz$_{(onespenikgabekoitzulpena)}$: Liberiako Fronte Aberkoi Nazional Independentea. Ingelesez: Independent National Patriotic Front of Liberia

## Erreferentziak

* ↑ Beck, Roger B.. (2003-01). «Africa's Armies from Honor to Infamy: A History from 1791 to the Present» History: Reviews of New Books 31 (3): 125–125. doi:10.1080/03612759.2003.10527612. ISSN 0361-2759. (Noiz kontsultatua: 2018-11-02).

## Ikus, gainera

* Liberiako historia
* Liberia
* Liberiako Bigarren Gerra Zibila

## Kanpo estekak

* Liberiako bake prozesua. (Ingelesez)
* Datuak: Q1477500
* Multimedia: First Liberian Civil War / Q1477500
# Idoia Tapia

Idoia Tapia (Iruñea, Nafarroa Garaia, 1998) abeslaria eta aktorea da.

## Biografia

Iruzur taldeko abeslari ohia eta The Black Birds hirukoteko kidea.
Abeslari eta aktore lanaz gain, abestien letra konposaketari ere ekin dio, dagoneko Ez Dakit bertsioarekin azaldu da.

## Lanak

* "Ibiltarien doinua’, Izan Bidea dinamikaren abestian parte hartu zuen.
* Ahotsa jarri zion 2020ko Euskaraldiko kantari.
* Izaera diskoa Skabidean taldearekin.
* Komunetik ikuskizuna. Aktore gisa.

## Erreferentziak

* 1 2 Gorraiz, Uxue Rey. ««Nahi duguna kontatzen ari gara; ari gara tokia hartzen»» Berria (Noiz kontsultatua: 2021-02-18).
* ↑ «‘Ibiltarien doinua’, Izan Bidea dinamikaren abestia» www.naiz.eus (Noiz kontsultatua: 2021-02-18).
* ↑ «"Izaera"ren aurkezpena» www.noticiasdenavarra.com (Noiz kontsultatua: 2021-02-18).
* ↑ «Guri buruz | Skabidean» www.skabidean.eus (Noiz kontsultatua: 2021-02-18).
* ↑ «GARAIKIDE 2021. "Komunetik" Espectáculo interdisciplinar - Civivox Condestable» Ayuntamiento de Pamplona (Noiz kontsultatua: 2021-02-18).
* ↑ «'Komunetik'» www.sarea.euskadi.eus 2021-01-25 (Noiz kontsultatua: 2021-02-18).

## Kanpo estekak

* Datuak: Q105554432